ಪಿಂಕ್_ಫ್ಲಾಯ್ಡ್
EMI ಜೊತೆ ಒಪ್ಪಂದ
ಲೈವ್ ಕಾರ್ಯಕ್ರಮಗಳಿಗಿದ್ದ ಬೇಡಿಕೆ, ಶಿಕ್ಷಣ ಮತ್ತು ಉದ್ಯೋಗ ಒಂದಕ್ಕೊಂದು ಹೊಂದಿಕೊಳ್ಳಲಿಲ್ಲ, ಇದು ವಾಸ್ತುಶಿಲ್ಪಿ ಉದ್ಯೋಗವನ್ನು ತೊರೆಯಲು ವಾಟರ್ಸ್‌‌ರನ್ನು ಪ್ರಚೋದಿಸಿತು; ರೈಟ್ ದೀರ್ಘಾಕಾಲದಿಂದಲೇ ತಮ್ಮನ್ನು ಸಂಗೀತಕ್ಕೇ ಸಂಪೂರ್ಣವಾಗಿ ಸಮರ್ಪಿಸಿಕೊಂಡಿದ್ದರು; ಇನ್ನೊಂದೆಡೆ ಕ್ಯಾಂಬರ್ವೆಲ್ ಕಾಲೇಜ್ ಆಫ್ ಆರ್ಟ್‌ ಹೋಗುವುದನ್ನು ಬ್ಯಾರೆಟ್ ನಿಲ್ಲಿಸಿದ್ದರು; ಮೇಸನ್‌ ರಜೆಯಲ್ಲಿದ್ದ ಕಾರಣ ಕಾಲೇಜಿಗೆ ಹಾಜರಾಗುತ್ತಿರಲಿಲ್ಲ. ಪಿಂಕ್‌ಗೆ ವಿಲಕ್ಷಣ ಸಂಗೀತದೊಂದಿಗೆ ಸಂಪರ್ಕವಿರುವ ಬಗ್ಗೆ EMI ಕಳವಳ ವ್ಯಕ್ತಪಡಿಸಿದ ಹಿನ್ನೆಲೆಯಲ್ಲಿ, ಅಂತಹ ಯಾವುದೇ ಸಂಸ್ಥೆಯೊಂದಿಗೆ ಸಂಬಂಧವಿಲ್ಲ ಎಂಬುದನ್ನು ಸ್ಪಷ್ಟಪಡಿಸಲು ಅವರು ಮಾಧ್ಯಮಗಳಲ್ಲಿ ಅನೇಕ ಸಂದರ್ಶನಗಳನ್ನು ನೀಡಬೇಕಾಗಿ ಬಂತು. ಅವರ ಮೊದಲ ಆಲ್ಬಂ "ಅರ್ನಾಲ್ಡ್ ಲೇನ್" 1967 ಮಾರ್ಚ್ 11ರಂದು ಬಿಡುಗಡೆಯಾಯಿತು. ಇದರಲ್ಲಿ ಲೈಂಗಿಕ ವಿಕೃತಿಗಳ ಕುರಿತು ಅಸ್ಪಷ್ಟ ಮಾಹಿತಿಗಳಿದ್ದ ಕಾರಣ ಅನೇಕ ರೇಡಿಯೋ ಸ್ಟೇಷನ್‌ಗಳು ಇದನ್ನು ನಿಷೇಧಿಸಿದವು, ಆದರೆ ವ್ಯಾಪಾರಿ ಮಳಿಗೆಗಳು ಸಂಗೀತ ಉದ್ಯಮಕ್ಕೆ ಮಾರಾಟದ ಲೆಕ್ಕಾಚಾರ ಒಪ್ಪಿಸಬೇಕಾದ ಕಾರಣ ಅವು ಆಲ್ಬಂಗೆ ತಿದ್ದುಪಡಿ ತಂದವು, ಇದು UK ನಕ್ಷೆಯಲ್ಲಿ #20ವರೆಗೆ ತಲುಪಿತು. ಪಿಂಕ್‌ ಫ್ಲಾಯ್ಡ್‌ (1967ರಲ್ಲಿ ನಿರ್ದಿಷ್ಟ ಲೇಖನವೊಂದನ್ನು ಕೈಬಿಡಲಾಗಿತ್ತು, ಯಾವಾಗ ಎಂದು ಖಚಿತವಾಗಿ ಹೇಳಲಾಗದು) ತನ್ನ ಹಳೆಯ ಬೆಡ್‌ಫೋರ್ಡ್ ವ್ಯಾನ್ ಅನ್ನು ಮಾರಿ ಫೋರ್ಡ್ ಟ್ರಾನ್ಸಿಟ್‌ ಅನ್ನು ಖರೀದಿಸಿತು, 1967ರಲ್ಲಿ ಇದರಲ್ಲೇ ಪ್ರಯಾಣಿಸಿ ಸುಮಾರು ಇನ್ನೂರಕ್ಕೂ ಹೆಚ್ಚು ಲೈವ್ ಶೋಗಳನ್ನು ನೀಡಿತು (ಕಳೆದ ವರ್ಷಕ್ಕೆ ಹೋಲಿಸಿದರೆ ಇದು ಹತ್ತು ಪಟ್ಟು ಹೆಚ್ಚು). ಈ ಸಂದರ್ಭದಲ್ಲಿ ಪ್ರವಾಸಿ ವ್ಯವಸ್ಥಾಪಕ ಪೀಟರ್‌ ವೈನ್ನೆ ವಿಲ್ಸನ್‌ ಬ್ಯಾರೆಟ್ ಜೊತೆ ಸೇರಿಕೊಂಡರು, ವಿಲ್ಸನ್ ಈ ಹಿಂದೆ ಬ್ಯಾರೆಟ್ ಜೊತೆಗೆ ವಾಸಿಸುತ್ತಿದ್ದರು. ದೀಪಗಳ ಪರಿಣಾಮಗಳನ್ನು ಪ್ರದರ್ಶಿಸುವ ವೇಳೆ ಪೋಲರೈಸರ್‌‌ಗಳು, ಕನ್ನಡಿಗಳು, ಮತ್ತು ಹಿಗ್ಗಿಸಿದ ಕಾಂಡೊಮ್‌‌ಗಳ ಬಳಕೆಯಂತಹ ಹೊಸ ಪರಿಕಲ್ಪನೆಗಳನ್ನು ತಂಡಕ್ಕೆ ವಿಲ್ಸನ್ ಪರಿಚಯಿಸಿದನು. ಒಂದು ದಿನ ಪಿಂಕ್ ತಂಡದ ವ್ಯಾನ್ ಅನ್ನು ಪೊಲೀಸರು ತಡೆದು ನಿಲ್ಲಿಸಿದರು, ಆದರೆ ವಾಹನದಲ್ಲಿರುವ ಮಂದಿ ಕತ್ತರಿಗಳಿಂದ ಕಾಂಡೊಮ್‌ಗಳ ರಾಶಿಯನ್ನು ಚೂರು ಚೂರು ಮಾಡುತ್ತಿರುವುದನ್ನು ನೋಡಿ ಪೊಲೀಸರು ಅಚ್ಚರಿಪಟ್ಟರು. ಕೆಲವೆಡೆ ಸ್ಥಳಗಳೂ ರಾಕ್ ತಂಡಗಳಿಗೆ ಪ್ರತಿಕೂಲವಾಗಿದ್ದವು, ಬೆಳಕಿನ ವಿಶೇಷ ಪರಿಣಾಮಗಳನ್ನು ನೋಡುವುದಕ್ಕಾಗಿ ಎತ್ತರದ ವೇದಿಕೆಗಳನ್ನು ನಿರ್ಮಿಸುವಂತೆ ಅಲ್ಲಿನ ಜನ ಒತ್ತಾಯಿಸುತ್ತಿದ್ದರು, ಹಾಗುಹೀಗೂ ಮಾಡಿ ಏರ್-ರೈಫಲ್ ಬಳಸಿ ಈ ಸಮಸ್ಯೆಯನ್ನು ಆಗಾಗ್ಗೆ ಬಗೆಹರಿಸಲಾಗುತ್ತಿತ್ತು. ಇಷ್ಟಾಗ್ಯೂ ತಂಡದ ಪ್ರವಾಸಗಳು ಕೇವಲ ಪ್ರಯಾಣದಲ್ಲೇ ಕೊನೆಗೊಳ್ಳುತ್ತಿರಲಿಲ್ಲ. ತಂಡ ತೀವ್ರ ಹಣಕಾಸು ಸಮಸ್ಯೆಗಳನ್ನು ಎದುರಿಸುತ್ತಿದ್ದುದರಿಂದ, ಆದಾಯಕ್ಕೊಂದು ದಾರಿಯನ್ನು ಹುಡುಕಿಕೊಂಡಿದ್ದರು; ಪರಸ್ಪರ ಪಣ ಒಡ್ಡುತ್ತಿದ್ದರು; ಪಿಂಕ್ ತಂಡವಿದ್ದ ದೋಣಿ ನದಿ ದಾಟುತ್ತಿದ್ದ ಒಂದು ಸಂದರ್ಭದಲ್ಲಿ, ದೋಣಿಯ ಒಂದು ತುದಿಯಿಂದ ಇನ್ನೊಂದು ತುದಿಗೆ ಶ್ವಾನದಂತೆ ಬಗುಳುತ್ತಾ ತೆವಳಿಕೊಂಡು ಸಾಗಿದರೆ £20 ಕೊಡುವುದಾಗಿ ತಂಡದ ಸದಸ್ಯನೊಬ್ಬ ವಾಟರ್ಸ್‌ಗೆ ಪಣವೊಡ್ಡಿದ, ಪಣದಲ್ಲಿ ವಾಟರ್ಸ್‌ಗೆ ಸೋಲಾಯಿತು. "ಸೀ ಎಮಿಲಿ ಪ್ಲೇ" ಪಿಂಕ್‌ ಫ್ಲಾಯ್ಡ್‌‌ ಬಿಡುಗಡೆ ಮಾಡಿದ ಎರಡನೇ ಆಲ್ಬಂ. ಇದರ ಧ್ವನಿ ತಂತ್ರಜ್ಞಾನಗಳನ್ನು ಲಂಡನ್‌ನಲ್ಲಿ ಮುದ್ರಿಸಿಕೊಳ್ಳಲಾಯಿತು. ಇದನ್ನು ಆರಂಭದಲ್ಲಿ "ಗೇಮ್ಸ್ ಫಾರ್ ಮೇ" ಎಂದು ಕರೆಯಲಾಗಿತ್ತು, ಮತ್ತು 1967 ಜೂನ್ 16ರಂದು ಬಿಡುಗಡೆ ಮಾಡುವ ಮೊದಲು ಕ್ವೀನ್ ಎಲಿಜಬೆತ್ ಹಾಲ್‌ನಲ್ಲಿ ಒಂದು ತಿಂಗಳಿಗೂ ಹೆಚ್ಚು ಕಾಲ ತೋರಿಸಲಾಯಿತು. ಆಬಿ ಪ್ರವಾಸಿ ಇಂಜಿನಿಯರ್ ಒಬ್ಬ ತಂಡಕ್ಕಾಗಿ ನಿರ್ಮಿಸಿಕೊಟ್ಟ ಅಝಿಮತ್ ಕೊ-ಆರ್ಡಿನೇಟರ್ ಎಂಬ ಉಪಕರಣವನ್ನೂ ಪ್ರದರ್ಶಿಸಿದರು (ಧ್ವನಿ ಪುನರುತ್ಪಾದಿಸುವ ಚತುರ್ಮಾರ್ಗಿ ವ್ಯವಸ್ಥೆಯ ಆರಂಭಿಕ ಹಂತ). ಗುಳ್ಳೆ ಎಬ್ಬಿಸುವ ಯಂತ್ರದ ಬಳಕೆ ಮತ್ತು ಹೂಗಳನ್ನು ಚೆಲ್ಲಾಪಿಲ್ಲಿಯಾಗಿ ಎರಚಿದ್ದರಿಂದಾಗಿ ಅವರು ಸಭಾಂಗಣದಿಂದ ಹೊರನಡೆಯಬೇಕಾಯಿತು. ನಂತರ BBCಯ ಲುಕ್ ಆಫ್ ದಿ ವೀಕ್‌ ಕಾರ್ಯಕ್ರಮದಲ್ಲಿ ಪಾಲ್ಗೊಂಡರು, ಇದೇ ವೇಳೆ ಹಾನ್ಸ್ ಕೆಲ್ಲರ್‌ ಅವರಿಂದ ಪ್ರಶ್ನೆಗಳ ಸುರಿಮಳೆಯನ್ನೇ ಎದುರಿಸಿದರು. ವಾಟರ್ಸ್ ಜೊತೆಗೆ, ಬ್ಯಾರೆಟ್‌ ಕೂಡ ಪ್ರಬುದ್ಧವಾಗಿ ಮತ್ತು ಆಕರ್ಷಕವಾಗಿ ಕಾಣಿಸಿಕೊಂಡರು. ಪಿಂಕ್ ತಂಡ ಬಿಡುಗಡೆ ಮಾಡಿದ್ದ ಏಕಮಾತ್ರ ಆಲ್ಪಂ "ಅರ್ನಾಲ್ಡ್ ಲೇನ್‌"ಗಿಂತ ಮಾರಾಟದಲ್ಲಿ ಸ್ವಲ್ಪ ಮಟ್ಟಿಗಿನ ಮೇಲುಗೈ ಸಾಧಿಸಿತು, ಮತ್ತು ಎರಡು ವಾರಗಳ ನಂತರ ನಕ್ಷೆಗಳಲ್ಲಿ #17ರಲ್ಲಿತ್ತು. BBCಯ ಟಾಪ್ ಆಫ್ ದಿ ಪಾಪ್ಸ್‌ ಕಾರ್ಯಕ್ರಮದಲ್ಲಿ ಸಂಗೀತ ತಂಡ ತನ್ನ ಮೊದಲ ಆಲ್ಬಂ ಅನ್ನು ಅಣಕಿಸಿತು, ಮತ್ತು ಆ ಆಲ್ಬಂ #5ಕ್ಕೆ ಏರಿದಾಗ ತಂಡ ಇನ್ನೊಂದು ಕಾರ್ಯಕ್ರಮ ನೀಡಲು ಮರಳಿತು. ಬ್ಯಾರೆಟ್‌ ಪಾಲ್ಗೊಳ್ಳಲು ನಿರಾಕರಿಸಿದ ಹಿನ್ನೆಲೆಯಲ್ಲಿ ಯೋಜಿತ ಮೂರನೇ ಕಾರ್ಯಕ್ರಮ ರದ್ದಾಯಿತು. ಈ ಹೊತ್ತಿಗೆ ತಂಡದ ಇತರ ಸದಸ್ಯರು ಬ್ಯಾರೆಟ್ ನಡವಳಿಕೆಯಲ್ಲಿ ಬದಲಾವಣೆಗಳಾಗುತ್ತಿದ್ದುದನ್ನು ಗಮನಿಸತೊಡಗಿದ್ದರು. 1967ರ ಆರಂಭದಲ್ಲಿ ಭ್ರಾಂತಿಯುಂಟು ಮಾಡುವ ಲಿಸರ್ಜಿಕ್ ಆಸಿಡ್ ಡೈಥಿಲಾಮಿಡ್‌ (LSD) ಎಂಬ ಔಷಧಿಯನ್ನು ಬ್ಯಾರೆಟ್ ನಿಯತವಾಗಿ ಸೇವಿಸುತ್ತಿದ್ದರು. ಈ ಔಷಧಿ ಹೆಚ್ಚಿನ ಸ್ಫೂರ್ತಿಗೆ ಮತ್ತು ಕ್ರಿಯಾಶೀಲತೆಗೆ ಕಾರಣವಾಗಬಹುದು ಎಂದು ಶುರುವಿನಲ್ಲಿ ಭಾವಿಸಲಾಗಿತ್ತಾದರೂ, ಹಾಲೆಂಡ್‌ನಲ್ಲಿ ಈ ಹಿಂದೆ ನಡೆದಿದ್ದ ಕಾರ್ಯಕ್ರಮದಲ್ಲೇ ಬ್ಯಾರೆಟ್‌ನಲ್ಲಿ ಆಗುತ್ತಿರುವ ಬದಲಾವಣೆಯನ್ನು ಮೇಸನ್ ಗಮನಿಸಿದ್ದರು; "ಇಲ್ಲಿ ನಡೆಯುತ್ತಿರುವ ಎಲ್ಲ ಸಂಗತಿಗಳಿಂದ ಸಂಪೂರ್ಣವಾಗಿ ಅವರು ದೂರವಾಗಿದ್ದಾರೆ, ಅವರು ಸುಮ್ಮನೇ ನಮ್ಮೊಂದಿಗೆ ಪ್ರವಾಸ ಮಾಡುತ್ತಿದ್ದಾರೆಯೇ ಅಥವಾ ದೈಹಿಕವಾಗಿ ಏನಾದರೂ ನರ ಸಮಸ್ಯೆಯಿಂದ ಬಳಲುತ್ತಿದ್ದಾರೆಯೇ ಎಂಬ ವಿಷಯ ನನಗೆ ಇನ್ನೂ ಅರ್ಥ ಆಗಿಲ್ಲ."